Togenburgo (elektodistrikto)

Togenburgo (alemane: Toggeburg, ) estas regiono kaj elektodistrikto en Kantono Sankt-Galo, Svislando. La nuna Elektodistrikto Togenburgo estiĝis la 1-an de januaro 2003 per la kunigo de la malnovaj distriktoj Malsupra Togenburgo, Malnovtogenburgo, Novtogenburgo kaj Supra Togenburgo.
La elektodistrikto havis 45107 loĝantojn je la 31-a de decembro 2006 kaj ĝia areo estas 488,75 km². Ĝis la 31-a de decembro 2009 la loĝantaro iomete malkreskis al 44875 personoj.

 Geografio 
Geografie la Togenburgo konsistas principe el valoj de la riveroj Turo kaj Necker kaj iliaj alfluantoj. La Supra Togenburgo estas montara regiono inter la montmasivo Säntis kaj la montoĉeno de la Churfirsten. En vintro la regiono estas ŝatata regiono por skiado kaj neĝtabulado, en somero ĝi allogas multnombrajn migrantojn.

 Esperanto-Movado 
En Togenburgo nuntempe ne ekzistas aktiva Esperanto-movado, sed ĝi estas ŝatata renkontiĝejo por familiaj renkontiĝoj de Esperanto-Societo Zuriko, kiuj regule okazas en Malnov-Sankt-Johano.

 Komunumoj de la elektodistrikto Togenburgo 
Al la elektodistrikto Togenburgo apartenas la sekvantaj 15 komunumoj:
loĝantaro je la 31-a de decembro 2009
 Bütschwil, 3380 loĝantoj
 Ebnat-Kappel, 4870 loĝantoj
 Ganterschwil, 1195 loĝantoj
 Hemberg, 919 loĝantoj
 Kirchberg SG, 8067 loĝantoj
 Krinau, 252 loĝantoj
 Lichtensteig, 1875 loĝantoj
 Lütisburg, 1402 loĝantoj
 Wildhaus-Malnov-Sankt-Johano, 2671 loĝantoj (kunfandiĝo de Malnov-Sankt-Johano kaj Wildhaus)
 Mosnang, 2885 loĝantoj
 Neckertal, 4151 loĝantoj (kunfandiĝo de Brunnadern, Mogelsberg kaj Sankt-Peterzell)
 Nesslaŭ-Krummenaŭ, 3370 loĝantoj
 Oberhelfenschwil, 1338 loĝantoj
 Stein SG, 379 loĝantoj
 Wattwil, 8188 loĝantoj

 Historio 
Historie la hodiaŭa Togenburgo disvolviĝis el la mezepoka Grafejo Togenburgo. La aktuala elektodistrikto estiĝis el la kunigo de la malnovaj distriktoj Supra Togenburgo, Malsupra Togenburgo, Malnovtogenburgo kaj Novtogenburgo, kiuj iam estis historiaj distriktoj de la malnova grafejo kaj poste administraj distriktoj de la Kantono Sankt-Galo. Dum la Malnova Zurika Milito la urbo Zuriko vane provis alproprigi al si la regionon.

 Komunumokuniĝoj 
Kun efiko de la 1-a de januaro 2009 la ĝis tiam aŭtonomaj komunumoj Brunnadern, Mogelsberg kaj Sankt-Peterzell kuniĝis al la nova komunumo Neckertal.

Kun efiko de la 1-a de januaro 2010 la ĝis tiam aŭtonomaj komunumoj Malnov-Sankt-Johano kaj Wildhaus kuniĝis al la nova komunumo Wildhaus-Malnov-Sankt-Johano.

 Vidu ankaŭ 
 Grafoj de Togenburgo

 Eksteraj rilatoj 

 Turisma retejo de Togenburgo

Kategorio:Elektodistriktoj de Kantono Sankt-Galo
Kategorio:Valoj en Svislando
!
!